《月下笛》
宋代·彭元逊

江上行人，竹间茅屋，下临深窈。春风袅袅，翠鬟窥树犹小。遥迎春倚，归还顾、分付横枝未了。扁舟却去，中流回首，惊散飞鸟。

重踏新亭屐齿，耿山抱孤城，月来华表。鸡声人语，隔江相半歌笑。壮游历历，同高李、未拟诗成草草。长桥外，有醒人吹笛，并在霜晓。

作者简介：彭元逊，生卒年不详，字巽吾，庐陵（今江西吉安）人。景定二年（公元1261年）参加解试。与刘辰翁有唱和，宋亡不仕。存词20首。宋词三百首多有收录。